বগুড়া সংবাদ ডট কম(কাহালু প্রতিনিধি এম এ মতিন):বাংলাদেশ স্বল্পোন্নত দেশ থেকে উন্নয়নশীল দেশে উত্তরণের সক্ষমতা লাভ করায় বগুড়ার কাহালু উপজেলা প্রশাসনের আয়োজনে এক বিশাল আনন্দ শোভাযাত্রা পৌর শহরের প্রধান প্রধান সড়ক প্রদক্ষিণ করে। উক্ত আনন্দ শোভাযাত্রায় উপস্থিত ছিলেন কাহালু উপজেলা চেয়ারম্যান আলহাজ্ব অধ্যক্ষ মাওঃ তায়েব আলী, উপজেলা নির্বাহী অফিসার মোঃ আরাফাত রহমান, উপজেলা সহকারি কমিশনার (ভূমি) মহুয়া শারমিন ফাতেমা, কাহালু থানা অফিসার ইনচার্জ (ওসি) শওকত কবির, উপজেলা ভাইস চেয়ারম্যান সাইফুল ইসলাম, মমতা আরজু কবিতা, উপজেলা আওয়ামীলীগের সাধারণ সম্পাদক আব্দুল মান্নান, কাহালু মডেল উচ্চ বিদ্যালয়ের সভাপতি ও কাহালু ইউসিসিএ লিঃ এর চেয়ারম্যান কামাল উদ্দিন কবিরাজ, উপজেলা মুক্তিযোদ্ধা সংসদের সাবেক কমান্ডার নজিবর রহমান, মোজাম্মেল হক, কাহালু সদর ইউ পি চেয়ারম্যান সহকারি অধ্যাপক পি এম বেলাল হোসেন, উপজেলা কৃষি অফিসার কৃষিবিদ আখেরুর রহমান, উপজেলা প্রাণিসম্পদ অফিসার ডাঃ মোশারফ হোসেন, কাহালু বিশ্ববিদ্যালয় কলেজের অধ্যক্ষ আলহাজ্ব আব্দুর রাজ্জাক, কাহালু আদর্শ মহিলা ডিগ্রী কলেজের অধ্যক্ষ এ কে এম রেজাউল আখলাক, উপাধ্যক্ষ মিল্লাত হোসেন, কাহালু টেকনিক্যাল এন্ড কমার্স কলেজের অধ্যক্ষ হারুনুর রশিদ, কাহালু মডেল প্রেসক্লাবের সভাপতি ইউনুস আলী, সহ-সভাপতি মাহবুবুল আলম, সাধারণ সম্পাদক এম এ মতিন, কাহালু মডেল উচ্চ বিদ্যালয়ের প্রধান শিক্ষক আলহাজ্ব এফ এম এ ছালাম, কাহালু তাইরুন্নেছা বালিকা উচ্চ বিদ্যালয়ের প্রধান শিক্ষক বেলাল উদ্দিন সহ সরকারি বিভিন্ন দপ্তরের কর্মকর্তাবৃন্দ, বিভিন্ন শিক্ষা প্রতিষ্ঠানের শিক্ষক/শিক্ষিকা ও ছাত্র/ছাত্রীবৃন্দ। আনন্দ শোভাযাত্রা শেষে উপজেলা পরিষদ চত্বরে এক সংক্ষিপ্ত সভা কাহালু উপজেলা নির্বাহী অফিসার মোঃ আরাফাত রহমান এর সভাপতিত্বে অনুষ্ঠিত হয়।